ПРОТОКОЛ № 09
от заседанието на Комисия „Международна дейност” на ВСС, 
проведено на 24.02.2016 г.

	Днес, 24.02.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова - отсъства
				       Михаил Кожарев – отсъства
				       Милка Итова
	На заседанието присъстват експертните сътрудници на комисията: Христина Тодорова – директор на дирекция „Международна дейност”, Аделина Кандова – главен експерт в дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Проект на програма във връзка с организирането на тридневна конференция с международно участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Не присъстват Михаил Кожарев и Магдалена Лазарова.

Не се разглежда точката, съгласно решение на комисия „Международна дейност” по протокол № 46/18.11.2015 г.  

12. ОТНОСНО: Определяне на представител за актуализиране на  информацията за България в базата данни за съдилищата в Европейския портал за електронно правосъдие. 
	При разглеждане на точката присъства Валери Михайлов - директор на дирекция „Информационни технологии и съдебна статистика”.

Комисия „Международна дейност”
Р Е Ш И:

	12.1 ПРИЕМА ЗА СВЕДЕНИЕ доклад (с приложения) на Валери Михайлов - директор на дирекция „Информационни технологии и съдебна статистика” в АВСС предложен за представител на ВСС за актуализиране на  информацията за България в базата данни за съдилищата в Европейския портал за електронно правосъдие. 
	12.2 Възлага на експертите от дирекция „Международна дейност” да извършат превод на информацията, свързана с кодовете на компетентност на съдилищата от Ръководството за обслужване на база данни на съдилищата. 
12.2 Възлага на експертите от дирекция „Международна дейност” и  Валери Михайлов - директор на дирекция „Информационни технологии и съдебна статистика” съвместно с Мария Кузманова – член на ВСС да уточнят кодовете след извършване на превода по т. 12.2, с оглед въвеждане на данните в Европейският портал за електронно правосъдие.

2. ОТНОСНО: Изпълнение на решение на комисия „Международна дейност” по протокол № 8/17.02.2016 г., т. 6, както и информация относно дейността на Комисия по изпълнение на мерките за организацията на работата в съдилищата и прокуратурата по делата с особен обществен интерес (КИМОРДООИ).

Комисия „Международна дейност”
Р Е Ш И:

2.1 ПРИЕМА ЗА СВЕДЕНИЕ предоставената информация от прокуратурата с писмото от 11.02.2016 г. 
2.2 ПРИЕМА ЗА СВЕДЕНИЕ информацията във връзка с дейността на Комисията по изпълнение на мерките за организацията на работата в съдилищата и прокуратурата по делата с особен обществен интерес (КИМОРДООИ).
2.3 След получаване на отговор на писмото, изпратено с решение на комисия „Международна дейност” по протокол №8/17.02.2016 г., до Екатерина Захариева – министър  на правосъдието относно работата на Съвета по прилагане на Актуализирана стратегия за съдебна реформа, Комисията ще прецени последващите си действия във връзка с делата по Списък 1, наблюдавани от ЕК. В тази връзка възложеният анализ на експертите на дирекция „Международна дейност” с решение на комисията от 17.02.2016 г. се отлага за преценка след получаване на отговор от министър Захариева.

3. ОТНОСНО: Изпълнение на решение на комисия „Бюджет и финанси” от заседание проведено на 17.02.2016 г. относно предоставена план-сметка за разходите във връзка с посещение в Република България на националното лице за контакт на Франция за Европейската мрежа по граждански и търговски дела.

Комисия „Международна дейност”
Р Е Ш И:

3.1  ИЗПРАЩА преписката на комисия „Бюджет и финанси“ по компетентност, с допълнителни мотиви.
3.2 Предлага на комисия „Бюджет и финанси” при необходимост да се покани Богдана Желявска – съдия в СГС и национално лице за контакт на Националната съдебна мрежа по граждански и търговски дела /ЕСМГТД/ - граждански дела за допълнителна информация във връзка с направеното предложение.

	4. ОТНОСНО: Разходи, възстановени на Висшия съдебен съвет, от участие на негови представители в дейностите на Европейската мрежа на съдебните съвети, за периода 1 септември - 31 декември 2015 г.

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ подписаните формуляри за възстановяване на разходи от ЕМСС.
4.2 ИЗПРАЩА преписката на комисия „Бюджет и финанси” за сведение и по компетентност.  

5. ОТНОСНО: Определяне на участници в среща на екипи по Проекти  на Европейската мрежа на съдебните съвети (ЕМСС) за 2015 – 2016 г. 

Комисия „Международна дейност”
Р Е Ш И:

5.1 ПРЕДЛАГА НА ВСС ДА КОМАНДИРОВА за участие в среща на екипа по Проект 1 на Европейската мрежа на съдебните съвети /ЕМСС/ за 2015-2016 г. „Независимост и отчетност на съдебната власт – продължение”, за периода 10-13 април 2016 г. в гр. Барселона, Кралство Испания, следните лица:
-Незабравка Стоева – член на ВСС, определен за участие в проект 1 на Европейската мрежа на съдебните съвети /ЕМСС/ за 2015-2016 г. „Независимост и отчетност на съдебната власт – продължение” 
- Юлия Ковачева - член на ВСС, определен за участие в проект 1 на Европейската мрежа на съдебните съвети /ЕМСС/ за 2015-2016 г. „Независимост и отчетност на съдебната власт – продължение”
-Виктор Тарчев – прокурор в Софийска районна прокуратура 
- .......................... – преводач от английски на български език и обратно.

5.2 Пътните разходи, разходите за 3 нощувки, разходите за дневни пари за 4 дни, разходите за медицински застраховки, както и разходите за хонорар на преводача са за сметка на Висшия съдебен съвет. 
5.3 ИЗПРАЩА преписката на комисия „Бюджет и финанси” за сведение и по компетентност. 

Предложението да се внесе за разглеждане на заседание на ВСС на 10.03.2016 г. 

Забележка: Съгласно Правилата за възстановяване на разходите на ЕМСС за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.
 
6. ОТНОСНО: Попълнен въпросник на Европейската мрежа на съдебните съвети (ЕМСС) на тема „Организация на прокуратурите в Европа“.

Комисия „Международна дейност”
Р Е Ш И:

6.1 ПРИЕМА ЗА СВЕДЕНИЕ въпросниците на ЕМСС „Организация на прокуратурите в Европа“ и „Независимост и отчетност на прокуратурата“, попълнени от г-н Виктор Тарчев, прокурор в Софийска районна прокуратура, и г-н Сава Петров, прокурор във Върховна касационна прокуратура, завеждащ отдел „Аналитичен“, определени за лица за контакт от страна на съдебната власт на Република България в подгрупата на ЕМСС за „Независимост и отчетност на прокуратурата“ по проект „Независимост и отчетност на съдебната власт“.
7. ОТНОСНО: Протокол от срещата по Проект 2 на ЕМСС - „Стандарти VI – Стандарти за представителството на гражданското общество в съдебното управление“, проведена на 10-11 декември 2015 г. в гр. Рим, Италия.

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ протокола от срещата по Проект 2 на ЕМСС - „Стандарти VI – Стандарти за представителството на гражданското общество в съдебното управление“, проведена на 10-11 декември 2015 г. в гр. Рим, Италия.
7.2 Протоколът от срещата да се предостави на Магдалена Лазарова, Елка Атанасова и Юлиана Колева - членове на ВСС, определени с решение на ВСС по протокол № 45/13.08.2015 г. за участие по Проект 2 на ЕМСС - „Стандарти VI – Стандарти за представителството на гражданското общество в съдебното управление“, в превод на български език.

8. ОТНОСНО: Писмо от офиса на Европейската мрежа на съдебните съвети (ЕМСС) относно молба за предоставяне на информация за дисциплинарните производства от Съдебния съвет на Република Словакия.

Комисия „Международна дейност”
Р Е Ш И:

8.1 ОДОБРЯВА отговора, изготвен от Комисия по дисциплинарните производства на ВСС.
8.2 Възлага на експертите от дирекция „Международна дейност“ да изпратят преведения на английски език отговор на поставения въпрос до Съдебния съвет на Република Словакия чрез Европейската мрежа на съдебните съвети.
9. ОТНОСНО: Писмо от г-жа Габриела Иванова – главен специалист в отдел „Кариерно планиране и развитие“, дирекция „Човешки ресурси“ в МВнР относно обявени вакантни позиции за командировани национални експерти в Генерални дирекции на ЕК с краен срок за кандидатстване 25.03.2016 г.

Комисия „Международна дейност”
Р Е Ш И:

	9.1 ПРЕДЛАГА НА ВСС да допълни свое решение по протокол № 43/02.10.2014 г. като ОДОБРИ допълнителен критерий за подбор на кандидати за командировани национални експерти в генерални дирекции, агенции и служби на Европейската комисия, както следва:
	„- да не са ползвали неплатен  отпуск за 6 месеца и повече от 6 месеца през последните 3 години за работа в чужбина  или с обучителна цел в чужбина”

Предложението да се внесе като допълнителна точка за разглеждане на заседание на ВСС на 25.02.2016 г.

9.2 Обявата за подбор на командировани национални експерти в Европейската служба за борба с измамите (OLAF) да бъде с краен срок за кандидатстване пред ВСС – 21 март 2016 г. 
9.3 След одобряване на допълнителния критерии и публикуване на обявата за позиция OLAF.B.3 на Интернет страницата на ВСС, раздел „Съобщения”, същата да се предостави на дирекция „Публична комуникация и протокол” за изготвяне на прессъобщение, което да се публикува в раздел „Пресцентър” в сайта на ВСС.
9.4 Кандидатурите да се внесат за разглеждане и одобряване на заседание на ВСС на 24.03.2016 г. След одобряване на кандидатурите, същите да се препратят на МВнР.

10. ОТНОСНО: Молба от Станислав Стойков – прокурор в Софийска районна прокуратура, командирован в Софийска градска прокуратура , за командироване за участие в дългосрочен стаж в Евроджъст, гр. Хага, Кралство Нидерландия по линия на Европейската мрежа за съдебно обучение за срок от 4 месеца, считано от 16.03.2016 г.

Комисия „Международна дейност”
Р Е Ш И:

10.1 ПРЕДЛАГА НА ВСС ДА КОМАНДИРОВА Станислав Христов Стойков -  прокурор в Софийска районна прокуратура, командирован в Софийска градска прокуратура, за участие в дългосрочен стаж в Евроджъст по Обменна програма 2016 г. на Европейската мрежа за съдебно обучение, за периода 16.03.2016 г. - 15.07.2016 г. в гр. Хага, Кралство Нидерландия.
10.2 Разходите за пътни, нощувки и дневни пари са за сметка на Европейската мрежа за съдебно обучение.
10.3 Разходите за медицинска застраховка са за сметка на ВСС.
10.4 ИЗПРАЩА преписката на комисия „Бюджет и финанси" за сведение и по компетентност. 

Предложението ще бъде внесено в следващото заседание на ВСС на 10.03.2016 г.

11. ОТНОСНО: Доклад от дирекция „Международна дейност” по предложенията по Проекта на правила за реда и организацията при извършване на писмени преводи за нуждите на Висшия съдебен съвет, направени от Комисия по правни въпроси и от комисия „Бюджет и финанси”.

Комисия „Международна дейност”
Р Е Ш И:

11.1 ПРИЕМА ЗА ЗАПОЗНАВАНЕ Доклада от дирекция „Международна дейност” по предложенията по Проекта на правила за реда и организацията при извършване на писмени преводи за нуждите на Висшия съдебен съвет, направени от Комисия по правни въпроси и от комисия „Бюджет и финанси”.
11.2 Възлага на експертите на дирекция „Международна дейност” да актуализират проекта на правила съобразно препоръките и посочените в доклада мотиви.
13. ОТНОСНО: Определяне на представител в актуализирания състав на Работна група 33 „Сътрудничество в областта на правосъдието“, с водещо ведомство Министерство на правосъдието.

Комисия „Международна дейност”
Р Е Ш И:

13.1 Изменя решение на комисия „Международна дейност” по протокол № 7/10.02.2016 г., т. 8 като ПРЕДЛАГА НА ВСС да определи Милка Итова – член на ВСС за участник в актуализирания състав на Работна група 33 „Сътрудничество в областта на правосъдието“, с водещо ведомство Министерство на правосъдието. 

Предложението да се внесе като допълнителна точка за разглеждане на заседание на ВСС на 25.02.2016 г.

РАЗНИ:

14. ОТНОСНО: Решения от постоянни комисии на ВСС във връзка с писмо от Росица Трънкова – секретар на РГ 31 „Европа 2020“ с приложени одобрени структура и график на Националната програма за реформи за 2016 г.

Комисия „Международна дейност”
Р Е Ш И:

14.1 ВЪЗЛАГА на експертите – членове на РГ 31 да изпратят на Росица Трънкова – секретар на РГ 31 „Европа 2020“  предложенията на КПА, КПЕПК, КАОСНОСВ, КПУКУВИВСС, КПКИТС. 
14.2 Последващи материали по темата да не се изпращат на КПА.

                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА